Diari Oficial de la Generalitat Valenciana


Sumari del DOGV 4120, del 05-11-2001 (2001/10360)

Informació pública de la sol·licitud d'autorització administrativa d'instal·lació elèctrica. Exp.: ATASCT/2001/63.
------------------------------------------------------------------------------------------------------------------

### Dades del document

Número de DOGV
:   4120

Data del DOGV
:   05-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/10338


Organisme emissor
:   Conselleria d'Indústria i Comerç

Tipus de document
:   Anunci

Informació pública de la sol·licitud d'autorització administrativa d'instal·lació elèctrica. Exp.: ATASCT/2001/63. [2001/10213]
  
Tot complint la Llei 54/1997 i el Reial Decret 1.955/2000, d'1 de desembre de 2000, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, se sotmet a informació pública el Projecte d'execució d'ampliació de la subestació transformadora de 220/132/66/20 kV, denominada ST Castelló-Ingenio (Castelló), les característiques principals del qual s'assenyalen a continuació:
  
Titular i domicili: Iberdrola Distribución Eléctrica, SAU, av. Burgos, 8-B 28099-Madrid.
  
Lloc on s'establirà la instal·lació: la ST Castelló-Ingenio està situada a la carretera que uneix Castelló amb el Grao, terme municipal de Castelló.
  
Projecte d'execució d'ampliació de la subestació transformadora de 220/132/66/20 kV, denominada ST Castelló-Ingenio (Castelló), consistent en:
  
L'ampliació prevista en la subestació transformadora de Castelló-Ingenio és la següent:
  
a) Transformadors.
  
Instal·lació d'un transformador de potència (T-5), de 50 MVA, 225=10%/21,5 kV.
  
b) Sistema de 220 kV.
  
Ampliar el parc de 220 kV, completant l'equipament de la nova posició del transformador (T-5).
  
Aquesta ampliació exigeix l'ampliació de l'embarrat inferior de 220 kV, amb la instal·lació d'un nou pòrtic d'amarratge de barres, ampliació dels embarrats estesos i construcció de tota l'obra civil necessària, incloent-hi un depòsit de recollida d'oli. Es deixarà previst l'espai necessari per a construir en el futur una posició d'acoblament i 2 posicions de línia.
  
c) Sistema de 66 kV.
  
En el sistema de 66 kV es procedirà a la desconnexió del transformador T-3, de 15 MVA, i relació de transformació 63=10x0,63/11kV, que fins ara alimentava el sistema d'11 kV.
  
d) Sistema de 20 kV.
  
Substituir l'actual interconnexió del mòdul 2, a través del terciari del T-2, i realitzar la futura alimentació a través del nou transformador T-5, mitjançant 3 ternes de coure de 500 mm2.
  
Instal·lació d'una nova bateria de condensadors de 10,8 MVAr, en el mòdul 2 que substituirà la BC-2 existent, i la desconnexió de la BC-1, ambdues de 5,4 MVAr.
  
e) Sistema d'11 kV.
  
Es procedirà a la desconnexió de les següents cel·les: 4 cel·les d'eixida de línia, cel·la de transformador de serveis auxiliars, acoblament i la cel·la de connexió del transformador T-3.
  
Es retiraran també els dos transformadors de serveis auxiliars de c.a. de 100 kVA de potència i relació 11/0,220 kV.
  
f) Elements auxiliars.
  
Tots els elements de comandament, control i protecció necessaris per a l'ampliació del sistema de 220 kV se situaran en l'interior de l'actual edifici de control que disposa d'espai previst per a això. El sistema de control és convencional, s'instal·larà un nou bastidor de control i protecció per a la posició del transformador T-5.
  
Pressupost: 811.297.149 PTA.
  
Cosa que es fa pública perquè puga ser examinat el projecte en aquest Servei Territorial d'Indústria i Energia, situat al c/ Cavallers, núm. 8 (Castelló), i perquè s'hi puguen formular les reclamacions, en doble exemplar, que s'estimen oportunes en el termini de vint dies comptats a partir de l'endemà al de la publicació d'aquest anunci.